laion/Wikipedia-Exotic huggingface dataset:
ციზრაინის რესპუბლიკა

ციზრაინის რესპუბლიკა (გერმ. Cisrhenanische Republik; ფრანგ. République cisrhénane) — საფრანგეთის ვასალური რესპუბლიკა; შეიქმნა 1797 წლის 28 აგვისტოს მდინარე რაინის დასავლეთ ნაპირზე ფრანგული ოკუპაციის პერიოდში. 1795 წლის ბაზელის ზავის პირობით, პრუსიის სამეფო ვალდებული ხდებოდა რაინის დასავლეთით ყველა ტერიტორია დაეთმო, რასაც კი ფლობდა, მათ შორის, მაინცის, კელნის, ტრირის სათავად-საეპისკოპოსოები, პფალცის საკურფიურსტო, იულიხის და კლევის საჰერცოგოები და თავისუფალი ქალაქი აახენი. ყველა ეს ტერიტორია ციზრაინის რესპუბლიკაში გაერთიანდა ფრანგი გენერლის ლუი-ლაზარ ჰოშის პროტექციის ქვეშ. 1797 წლის 18 ოქტომბრის კამპოფორმიოს ზავის თანახმად, მხარე საფრანგეთს გადაექვემდებარა, თუმცა ოფიციალური ანექსია 1802 წლის 23 სექტემბერს შედგა. 1798 წელს ეს ტერიტორიები ფრანგი კომისრის, ფრანსუა ჟოზეფის, მეთაურობით რურის, რაინ-ეტ-მოზელის, ზაარლანდისა და მონტ-ტონერეს (დონერსბურგი) დეპარტამენტებად გადაკეთდა. რაინის დასავლეთ ნაპირის საფრანგეთის იმპერიის შემადგენლობაში გადაცემამ გერმანიის მედიატიზაცია გამოიწვია. Jean-Louis Harouel. Les républiques sœurs. Paris. Presses Universitaires de France. გვ. 30-34.
ბაზელის ზავი (1795)

ბაზელის სამშვიდობო მოლაპარაკება (ფრანგ. Traité de Bâle და გერმ. Friede von Basel) — სეპარატული ზავი, რომელიც 1795 წლის 5 აპრილს შვეიცარიის ქალაქ ბაზელში პრუსიამ დადო საფრანგეთის რესპუბლიკასთან. პრუსიის მხრიდან მოლაპარაკებას ხელი მოაწერა ჰანდენბერგმა, საფრანგეთის მხრიდან კი — შვეიცარიაში მისმა დიპლომატიურმა წარმომადგენელმა ბარტელემიმ. მოლაპარაკებამ თავი დაგვამახსოვრა პირველი ანტიფრანგული კოალიციის დაშლით. Chronologie de la Révolution დაარქივებული 2007-07-09 საიტზე Wayback Machine. sur le site du ministère des Affaires étrangères français. Engels, Ernst August Richard. Friedrich Nicolais "Allgemeine deutsche Bibliothek" und der Friede von Basel 1795. Published: Würzburg, Buchdruckerei R. Mayr, 1936
სეპარატული ზავი

სეპარატული ზავი — სამშვიდობო მოლაპარაკება, რომელსაც მებრძოლი კოალიციის ერთ-ერთი მონაწილე დებს მოკავშირეთათვის შეტყობინებისა და მათგან თანხმობის მიღების გარეშე. სეპარატული ზავი, როგორც წესი, ომის საყოველთაო დასრულებამდე იდება ხოლმე. სეპარატული მოლაპარაკებების ისტორიული მაგალითები: ბაზელის ზავი 1795 — პრუსია და ესპანეთი დაუზავდნენ პირველ საფრანგეთის რესპუბლიკას და ამით პირველი კოალიციის შემადგენლობიდან გამოვიდნენ. ბრესტ-ლიტოვსკის ზავი (1918) — რუსეთის იმპერიამ დაუდო ზავი გერმანიის იმპერიას ანტანტის მოკავშირეთაგან განცალკევებულად. БСЭ. Сепаратный мир[მკვდარი ბმული]
ნიკოლას სპარქსი

ნიკოლას სპარქსი (ინგლ. Nicholas Sparks; დ. 31 დეკემბერი, 1965) — ამერიკელი რომანების ავტორი და სცენარისტი. გამოცემული აქვს 17 რომანი. აქედან რვა ეკრანიზაციების სახით გამოვიდა, მათ შორის - „გზავნილი ბოთლში“, „იჩქარე შეიყვარო“, „უბის წიგნაკი“, „ღამეები როდანთში“, „ძვირფასო ჯონ“, „უკანასკნელი სიმღერა“, „იღბლიანი“ და ბოლო დროის ეკრანიზაცია, „მშვიდი ნავსადგური“. ოფიციალური საიტი ნიკოლას სპარქსი კინოფილმების ინტერნეტ-მონაცემთა ბაზაში ↑ Person Profile // კინოფილმების ინტერნეტ-მონაცემთა ბაზა — 1990. <a href="https://wikidata.org/wiki/Track:Q37312"></a> ↑ Shepherd M. C. Encyclopædia Britannica <a href="https://wikidata.org/wiki/Track:Q5375741"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ Munzinger Personen <a href="https://wikidata.org/wiki/Track:Q107343683"></a> ↑ Czech National Authority Database <a href="https://wikidata.org/wiki/Track:Q13550863"></a> ↑ ნიკოლას სპარქსი (2015-09-01). ციტირების თარიღი: 2016-10-03.
ჰარაპა

ჰარაპა (ინგ."Harappa") — ძველინდური ქალაქი. ჰარაპას ცივილიზაციის (ძვ.წ. 3 ათასი — მე-XVII/მე-XVI ს.ს.) ერთ-ერთი მთავარი ცენტრი. განლაგებულია მდინარე რავის ძველ კალაპოტთან პაკისტანში, საჰივალის ოლქში (თანამედროვე პენჯაბის ტერიტორია). „ჰარაპა“ არ წარმოადგენს ქალაქის თავდაპირველ სახელწოდებას. ეს სახელი მან მიიღო თანამედროვე ქალაქ ჰარაპადან, რომელიც განლაგებულია ნაქალაქარიდან 6 კმ. მანძილზე. თანამედროვე ჰარაპა არის ბრიტანული კოლონიზაციის დროიდან შემორჩენილი სარკინიგზო სადგური, რომლის მოსახლეობა შეადგენს დაახლოებით 15 ათას ადამიანს. ძველი ჰარაპა აღმოჩნდა 1920-იან წლებში და იმ დროიდან დღემდე აქ მიმდინარეობს არქეოლოგიური გათხრები. ქალაქის ნანგრევები ბრინჯაოს ეპოქისაა. ის თავის დროზე ერთ-ერთი გამაგრებული და მძლავრი ქალაქი ყოფილა, რომლის მოსახლეობა შეადგენდა დაახლოებით 23,5 ათას ადამიანს. ძველი ქალაქი ძალიან დაზიანებულია ბრიტანეთის კოლონიზაციის პერიოდიდან, როდესაც მისი აგურები გამოიყენებოდა ლაჰორ—მულტანის რკინიგზის მშენებლობაში. ამ ადგილას იგეგმებოდა დიდი გასართობი პარკის მშენებლობა, რომელიც 2005 წელს გადაიდო, მას შემდეგ, რაც მშენებლობის ადრეულ ეტაპზე მრავალი არქეოლოგიური არტეფაქტი იქნა აღმოჩენილი. გამოჩენილი პაკისტანელი არქეოლოგის აჰმედ ჰასან დანის მიმართვის შედეგად პაკისტანის კულტურის სამინისტრომ მიიღო გადაწყვეტილება ქალაქის აღდგენის შესახებ მოჰენჯო დარო Fagan Brian People of the earth: an introduction to world prehistory. — Pearson, 2003. — P. 414. — ISBN 978-0-13-111316-9 ჰარაპას პარკი ჰარაპა ჰარაპას გეოგრაფია მსოფლიოს ისტორია პაკისტანის ცივილიზაციები
ცხრიდან მეშვიდე

ცხრიდან მეშვიდე (ინგლ. Seven of Nine), იგივე ანიკა ჰანსონი (ინგლ. Annika Hansen) — „ვარსკვლავური გზის“ პერსონაჟი. მონაწილეობს სერიალში ვარსკვლავური გზა: ვოიაჯერი. ანიკა ჰანსონი დაიბადა ფედერაციის კოლონია ტერნადაზე 2348 წელს. მისი მშობლები იყვნენ ვარსკვლავური ფლოტის ოფიცრები. ისინი იკვლევდნენ ბორგების კოლექტივს პატარა ხომალდით USS Raven. მათ ხომალდს გააჩნდა სისტემა რომელიც იცავდა მათ აღმოჩენისგაც. მაგრამ ერთხელ დელტა-კვადრანტში ისინი მოხვდნენ იონურ შტორმში რის შედეგადაც დაცვა მწყობრიდან გამოვიდა, ბორგებმა დააფიქსირეს ისინი და თავს დაესხნენ. ჰანსონები იძულებული იყვნენ განეხორციელებინათ ავარიული დაშვება ასტეროიდზე, სადაც ისინი თავიანთ ექვსი წლის შვილთან ერთად ასიმილირებულ იქნენ. ბორგთა კოლექტივში მან გაატარა 18 წელი, სწორედ ამ დროს მიიღო სახელი ცხრიდან მეშვიდე. 2373 წელს ცხრიდან მეშვიდე მოხვდა ვოიაჯერზე, სადაც მას მოაშორეს იმპლანტანტები დიდი ნაწილი. იგი თანდათანობით გახდა ეკიპაჟის წევრი და ხელმძღვანელობდა ასტრომეტრიულ ლაბორატოირიას, აგრეთვე იყო სპეციალისტი ბორგულ ტექნოლოგიებში. 2378 წელს ვოიაჯერთან ერთად დაბრუნდა დედამიწაზე. ვარსკვლავური გზა ვარსკვლავური გზა: ვოიაჯერი ჯერი რაიანი ცხრიდან მეშვიდე — კინოფილმების ინტერნეტ მონაცემთა ბაზა (ინგლისური) ოფიციალური საიტი memory-alpha.org memory-beta ↑ http://en.memory-alpha.org/wiki/Seven_of_Nine
არარაუნა

არარაუნა (ლათ. Ara ararauna) — ფრინველი ნამდვილი თუთიყუშების ოჯახისა. სხეულის სიგრძე 80-95 სმ აღწევს. ფრთები 37-39 სმ, ხოლო კუდი 52 სმ-ისაა. წონა 900-1300 გრ. მკერდი და მუცელი ნარინჯისფერ-მოყვითალოა. სხეულის ზედა ნაწილი ღია ლურჯი ფერისაა. ყელი და ნისკარტი შავი, ხოლო ფეხები მურა-მოშავო აქვს. გამოსცემს მაღალ და მძაფრ ხმას. გავრცელებულია სამხრეთ ამერიკაში, მ.შ. პანამაში, ეკვადორში, პერუში, ბოლივიაში, პარაგვაიში, ბრაზილიაში, კოლუმბიასა და ვენესუელაში. წარსულში ბინადრობდა ტრინიდადშიც. გვხვდება ხელუხლებელ ტროპიკულ ტყეებში, უპირატესობას ანიჭებს მდინარეთა სანაპიროებს. გვხვდება აგრეთვე მთის ხეობებში სუბალპურ მდელოებამდე. მაღალი ხეების ვარჯზე ზის. არარაუნა – Ara ararauna დაარქივებული 2016-03-23 საიტზე Wayback Machine. (ინგლისური) არარაუნა – Ara ararauna (რუსული)
გიორგი ბატონიშვილი (ალექსანდრე II-ის ძე)

გიორგი ბატონიშვილი (ბაგრატიონი) (დ. დაახლოებით 1570 — გ. 12 მარტი, 1605) — კახეთის სამეფოს პოლიტიკური მოღვაწე, ალექსანდრე II-ის ვაჟი. 1601, როდესაც მისმა ძმამ დავითმა მამის ტახტი მიიტაცა, გიორგი ბატონიშვილი დავითის წინააღმდეგ გამოვიდა. დავითმა შერიგების მიზნით გიორგი ბატონიშვილს საუფლისწულო უბოძა. 1602 გიორგი ბატონიშვილმა და მისმა მომხრე თავადებმა შეთქმულება მოაწყვეს დავითის წინააღმდეგ. შეთქმულება გამჟღავნდა. გიორგი ბატონიშვილმა კათალიკოსს შეაფარა თავი, მაგრამ ქართლის მეფემ გიორგი X-მ დავითს გადასცა, რომელმაც იგი საპყრობილეში ჩასვა. დავითის გარდაცვალებისა და ალექსანდრე II-ის ხელახლა გამეფების შემდეგ, მამამ გიორგი ბატონიშვილი საპყრობილიდან გაათავისუფლა. 1604 დასაწყისიდან 1605 მარტამდე, ალექსანდრე II-ის ირანში ყოფნის დროს, გიორგი ბატონიშვილი კახეთს განაგებდა. 1604 აგვისტოში რუსეთის ხელმწიფის ელჩები მიიღო. 1604 ოქტომბერს დაამარცხა განჯა-შემახის ხანები, რომლებიც ქ. ძეგამზე მოდიოდნენ. ამ ლაშქრობაში გიორგი ბატონიშვილს ახლდა 40 მეთოფისგან შემდგარი რუსთა ელჩების მცველი რაზმი. 1605 წლის 1 იანვარს გიორგი ბატონიშვილმა დარბაზის წევრებთან ერთად რუსეთის ხელმწიფის ერთგულების ფიცი მიიღო. მამამისთან ერთად ძეგამში მოკლა საკუთარმა ძმამ კონსტანტინე I-მა. ჯამბურია გ., ქართული საბჭოთა ენციკლოპედია, ტ. 3, თბ., 1978. — გვ. 162. ჯამბურია გ., ენციკლოპედია „საქართველო“, ტ. 2, თბ., 2012. — გვ. 25-26. ვახუშტი, აღწერა სამეფოსა საქართველოსა, წგნ., ქართლის ცხოვრება, ს. ყაუხჩიშვილის გამოც., ტ. 4, თბ., 1973
ციმბირი

ციმბირი (რუს. Сибирь) — ვრცელი გეოგრაფიული რეგიონი ევრაზიის ჩრდილო-აღმოსავლეთ ნაწილში. გადაჭიმულია ურალიდან წყნარი ოკეანის გასწვრივ აღმართულ ქედებამდე და ჩრდილოეთ ყინულოვანი ოკეანის ნაპირიდან ცენტრალური აზიის საზღვრამდე. ფართობი დაახლოებით 10 მლნ. კმ². შეადგენს რუსეთის ფედერაციის 73,56 %-ს. ციმბირის მთავარი ბუნებრივი ერთეულებია დასავლეთ ციმბირის ვაკე, შუა ციმბირის ზეგანი, სამხრეთ და ჩრდილოეთ-აღმოსავლეთ ციმბირის მთები. ჩრდილოეთ-აღმოსავლეთ ციმბირის მთებს ეკვრის ვერხოიანსკის ქედისა და კოლიმის მთიანეთის უზარმაზარი რკალი, რომლის შიგნით მოქცეულია ქედები, ზეგნები და ვრცელი დაბლობები. ციმბირი მდებარეობს ზომიერი და ცივი ჰავის სარტყლებში. ტერიტორიის დიდ ნაწილზე ჰავა მკაცრია, მკვეთრად კონტინენტური. ნალექების 80% მოდის წლის თბილ დროს. გაბატონებულია მარადი მზრალობა (ფართობი 6 მლნ. კმ²-ზე მეტი). ჩრდილოეთში ყინულის ფენის სისქე 200-500 მ აღწევს (მდინარე მარხის აუზში 1500 მ-მდე). ციმბირის მდინარეთა უმრავლესობა ჩრდილოეთ ყინულოვანი ოკეანის აუზს ეკუთვნის. მდინარეებს იყენებენ ხე-ტყის დასაცურებლად, სანაოსნოდ. ტბებიდან აღსანიშნავია ბაიკალი, ტაიმირი, ჩანი, ტელეცკოე. მდინარეებსა და ტბებში სამრეწველო თევზებია. ციმბირის აბორიგენი მოსახლეობა ცხოვრობს ტაიგისა და ტუნდრის უზარმაზარ ტერიტორიაზე. ყველაზე დიდი ქალაქებია: ნოვოსიბირსკი, ომსკი, კრასნოიარსკი. შეგიძლიათ იხილოთ მედიაფაილები თემაზე „ციმბირი“ ვიკისაწყობში. ციმბირი – დიდი საბჭოთა ენციკლოპედია დაარქივებული 2013-05-11 საიტზე Wayback Machine. (რუსული) ციმბირი – ენციკლოპედია ბრიტანიკა (ინგლისური)
ჭიდაობის ევროპის ჩემპიონატი

ჭიდაობის ევროპის ჩემპიონატი ტარდება ჭიდაობის საერთაშორისო ფედერაცია FILA-ს ეგიდით. 2005 წლამდე ჭიდაობის თითოეული სახეობისათვის ცალკე ტურნირი ტარდებოდა. 2005 წლიდან სამივე სახეობა (მამაკაცების თავისუფალი სტილი, მამაკაცების ბერძნულ-რომაული სტილი, ქალთა თავისუფალი სტილი) ერთ ტურნირად გაერთიანდა. CELA - European Council of Associated Wrestling.
დიანა ტროი

დიანა ტროი (ინგლ. Deanna Troi) — „ვარსკვლავური გზის“ პერსონაჟი. მონაწილეობს „შემდეგ თაობასა“ და მომდევნო ფილმებში („თაობები“, „პირველი კონტაქტი“, „აჯანყება“, „შურისგება“), ასევე „ვოიაჯერში“ და ენტერპრაიზში. დიანა ტროი დაიბადა 2336 წლის 23 მარტს პლანეტა ბეტაზედზე, მისი მშობლები არიან ელჩი ლუაქსანა ტროი და ვარსკვლავური ფლოტის ოფიცერი იან ენდრიუ ტროი. იგი სწავლობდა ვარსკვლავური ფლოტის აკადემიაში 2355-2359, მან ასევე დაამთავრა უნივერსიტეტი ბეტაზედზე და მიიღო სამეცნიერო ხარისხი ფსიქოლოგიაში. 2364 წელს დაინიშნა მრჩევლად ხომალდზე ეტერპრაიზ NCC-1701-D, რომელსაც მეთაურობდა ჟან-ლუკ პიკარი. აქ იგი შეხვდა თავის ყოფილ შეყვარებულს უილიამ რაიკერს ტროის, ისევე როგორც მისი პლანეტის სხვა წარმომადგენლებს გააჩნდა ტელეპათიური უნარები, რომლებიც ძალიან ეხმარებოდნენ თავისი მოვალეონბის შესრულებაში. 2370 წელს დიანა ტროიმ მიიღო კომანდერის წოდება. 2372 წელს კაპიტან პიკართან და ეკიპაჟის დანარჩენ წევრებთან ერთად გადავიდა ხომალდზე ეტერპრაიზ NCC-1701-Е. 2373 წელს მონაწილეობდა ზეფრამ კოკრეინის ხომალდის გაშვებაში. იგი ხელმძღვანელობდა ფრენას დედამიწიდან მას შემდეგ რაც წინა გუნდი დახოცეს ბორგებმა. 2379 წელს ცოლად გაყვა უილიამ რაიკერს. „შემდეგი თაობის“ გარდა დიანა ტროი ასევე მონაწილეობს ვოიაჯერის სამ ეპიზოდში (ლეიტენანტ რეჯინალდ ბარქლეისთან ერთად) და „ენტერპრაიზის“ ბოლო სერიაში, რაიკერთან ერთად. ვარსკვლავური გზა მარინა სირტისი ვარსკვლავური გზა: შემდეგი თაობა ვარსკვლავური გზა: თაობები ვარსკვლავური გზა: პირველი კონტაქტი ვარსკვლავური გზა: აჯანყება ვარსკვლავური გზა: შურისგება დიანა ტროი — კინოფილმების ინტერნეტ მონაცემთა ბაზა (ინგლისური) დიანა ტროი საიტზე startrek.com memory-alpha.org ↑ http://en.memory-alpha.org/wiki/Deanna_Troi
ნინძა

ნინძა (იაპონ. 忍者?) ან შინობი (იაპონ. 忍び?) — საბრძოლო ხელოვნებაში დაოსტატებული ფარული აგენტი ან დაქირავებული ჯარისკაცი იაპონიაში. ნინძების ფუნქციები მოიცავდა შპიონაჟს, საბოტაჟს, ინფილტრაციას, და პოლიტიკურ მკვლელობებსა და ხელჩართულ, ღია ბრძოლებს ზოგიერთ სიტუაციაში. ნინძების ბრძოლის ხედვა შეპირისპირებული იყო სამურაების ბრძოლის მეთოდებთან, რომელთაც უმკაცრესი წესები ჰქონდათ.შინობი — ჯაშუშთა და დაქირავებულ ჯარისკაცთა სპეციალური, გაწვრთნილი ჯგუფები, სენგოკუს პერიოდში, XV საუკუნეში გამოჩნდა, თუმცა, შესაძლოა ნინძები ერთი საუკუნით ადრე, XIV საუკუნეშიც იყვნენ, და კიდევ უფრო ადრეც, XII საუკუნეში (ჰეიანისა ეპოქასა ან ადრეულ კამაკურას ეპოქაში). ↑ Ratti და Westbrook 1991, p. 325 ↑ Turnbull 2003, p. 5–6 ↑ Stephen Turnbull (19 February 2003). Ninja Ad 1460-1650. Osprey Publishing, გვ. 5. ISBN 978-1-84176-525-9. ციტირების თარიღი: 1 October 2011. [მკვდარი ბმული] ↑ Crowdy 2006, p. 50 ↑ Frederic, p. 715 ↑ Moriyama, p. 103
ტოკიოს დაბომბვა (1945)

ტოკიოს დაბობვა — აშშ-ის სამხედრო-საჰაერო ძალების მიერ, 1945 წლის 9-10 მარტს, იაპონიის დედაქალაქის დაბობვა. ავიაშეტევაში ჩართული იყო 334 სტრატეგიული ბომბდამშენი B-29, რომლებმაც რამდენიმე ტონა აალებადი ჭურვი და ნაპალმი ჩამოყარეს. წარმოშობილი ცეცხლი ძალიან სწრაფად გავრცელდა საცხოვრებელ კვარტლებში, განსაკუთრებით ხისგან აგებულ შენობებში. ოფიციალური მომნაცემებით დაიღუპა 80 000-ზე მეტი ადამიანი, არსებობს ცნობები, რომ მსხვერპლმა 100 000-საც კი გადააჭარბა. 14-მა ბომბდამშენმა კატასტროფა განიცადა. ჰიროსიმისა და ნაგასაკის ატომური დაბომბვა დრეზდენის დაბომბვა Coffey Thomas M. Iron Eagle: The Turbulent Life of General Curtis LeMay. — Random House Value Publishing, 1987. — ISBN ISBN 0-517-55188-8 Crane Conrad C. The cigar that brought the fire wind: Curtis LeMay and the strategic bombing of Japan. — JGSDF-U.S. Army Military History Exchange, 1994. — ISBN ASIN B0006PGEIQ Frank Richard B. Downfall: The End of the Imperial Japanese Empire. — Penguin, 2001. — ISBN ISBN 0-14-100146-1 Grayling A. C. Among the Dead Cities. — New York: Walker Publishing Company Inc., 2006. — ISBN ISBN 0-8027-1471-4 Greer Ron Fire from the Sky: A Diary Over Japan. — Jacksonville, Arkansas, U.S.A.: Greer Publishing, 2005. — ISBN ISBN 0-9768712-0-3 Guillian Robert I Saw Tokyo Burning: An Eyewitness Narrative from Pearl Harbor to Hiroshima. — Jove Pubns, 1982. — ISBN ISBN 0-86721-223-3 Lemay Curtis E. Superfortress: The Story of the B-29 and American Air Power. — McGraw-Hill Companies, 1988. — ISBN ISBN 0-07-037164-4 McGowen Tom Air Raid!:The Bombing Campaign. — Brookfield, Connecticut, U.S.A.: Twenty-First Century Books, 2001. — ISBN ISBN 0-7613-1810-0 Shannon Donald H. United States air strategy and doctrine as employed in the strategic bombing of Japan. — U.S. Air University, Air War College, 1976. — ISBN ASIN B0006WCQ86 Smith Jim The Last Mission: The Secret History of World War II's Final Battle. — Broadway, 2002. — ISBN ISBN 0-7679-0778-7 Werrell Kenneth P. Blankets of Fire. — Smithsonian, 1998. — ISBN ISBN 1-56098-871-1
შივაჯი

შივაჯი (დ. 19 თებერვალი, 1630 — გ. 3 აპრილი, 1680) — ინდოელთა ეროვნული გმირი. დასავლეთ დეკანში მუსულმთა ასწლიანი ბატონობის წინააღმდეგ აჯანყების მეთაური და 1674 წლისათვის მაჰარაშტრას შტატის და მისი მეზობელი ტერიტორიების ნაწილზე მარათების სახელმწიფოს დამაარსებელი. შივაჯის მამა — დიდი სამხედრო მეთაური აჰმადნაგარისა და ბიჯაპურის სულთნების სამსახურში. 1655 წელს შივაჯიმ საკუთარი თავი გამოაცხადა ჩაგრულ ინდუსთა მფარველად და ღიად გამოვიდა ბიჯაპურის სახელმწიფოს წინააღმდეგ. მის წინააღმდეგ გაგზავნილი 20 ათასიანი ჯარი შივაჯიმ შეიტყუა დასავლეთ გჰატის გაუვალ ჯუნგლებში, სადაც მათი წინამძღოლი ეშმაკობით დაიმორჩილა. 1661 წელს ბიჯაპურის სულთანმა აღიარა მარათებით დასახლებული ჩრდილოეთ ოლქების განდგომა. შივაჯი აცნობიერებდა, რომ აუცილებელი იყო გასასვლელი ზღვაზე, რისთვისაც მოუხდა კონფლიქტი დიდ მოგოლთა იმპერიასთან. წაართვა მათ ყველაზე მნიშვნელოვანი პორტი სურატი 1664 წელს. შივაჯის წინააღმდეგ მოგოლთა 20 ათასიანი არმიის გაგზავნა მოგოლთა სრული კატასტროფით დამთავრდა. ლაშქრის წინამძღოლმა დაკარგა თითები, ხოლო მისი ვაჟი დაიღუპა. გამძვინვარებულმა იმპერატორმა აურანგზებმა 100 ათასიანი კარგად აღჭურვილი არმია გაგზავნა დაუმარცხებელი რაჯა ჯაი სინგჰის მეთაურობით. შივაჯი იძულებული იყო ეცნო მარცხი და პურანდჰარის ხელშეკრულებით (1665 წელს) საკუთარ ვაჟთან ერთად გადასახლებულ იქნა აგრაში დიდ მოგოლთა სასახლეში, შინაპატიმრობაში. 1666 წელს ერთგულმა მომხრეებმა შივაჯი და მისი ვაჟი ხილის კალათებში ჩასვეს, ზემოდან ხილი დააყარეს და ისე გააპარეს მშობლიურ მხარეში. 1670 წელს შივაჯიმ განაახლა ბრძოლა მოგოლთა იმპერიასთან და 4 წლის მანძილზე დაიბრუნა მთელი მისი ძველი მონაპოვარები. 1674 წელს ის ეკურთხა, როგორც მარათების იმპერატორი. მისი უკანასკნელი წლები გამოირჩეოდა შვილთან კონფლიქტით. შივაჯის მოღვაწეობამ წარმოაჩინა დიდ მოგოლთა იმპერიის სისუსტეები და შეამზადა იგი დაცემისთვის. ჩჰატრაპატი შივაჯი შეგიძლიათ იხილოთ მედიაფაილები თემაზე „შივაჯი“ ვიკისაწყობში. შივაჯი საიტზე Curlie Chhatrapati Shivaji Terminus Chhatrapati Shivaji Terminus Mumbai Google Satellite Map of Mumbai CST
ჟან-ლუკ პიკარი

ჟან-ლუკ პიკარი (ფრანგ. Jean-Luc Picard) — „ვარსკვლავური გზის“ პერსონაჟი, ხომალდ „ენტერპრაიზის“ კაპიტანი. მონაწილეობს სერიალში ვარსკვლავური გზა: შემდეგი თაობა და მომდევნო ფილმებში (თაობები, პირველი კონტაქტი, აჯანყება, შურისგება). ჟან-ლუკ პიკარი დაიბადა 2305 წლის 13 ივლისს ლა ბარში (საფრანგეთი). ბავშვობა გაატარა საოჯახო მეურნეობაში, თუმცა ყოველთვის ოცნებობდა ვარსკვლავურ ფლოტში სამსახურზე. 2323 წელს მან დაამთავრა ვარსკვლავური ფლოტის აკადემია. 2328 წელს პიკარი მოხვდა ჩხუბში რა დროსაც მძიმედ დაიჭრა და დასჭირდა ხელოვნური გულის გადანერგვე (რომელიც მოგვიანებით ორჯერ შეუცვალეს: 2365 და 2369 წლებში). 2333 წელს პიკარი დაინიშნა კაპიტნის პირველ თანაშემწედ ხომალდზე „სტარგეიზერი“ (ინგლ. USS Stargazer NCC-2893). კაპიტნის გარდაცვალების შემდეგ იგი დაინიშნა ხომალდის მეთაურად და იკავებდა ამ თანამდებობას 22 წლის მანძილზე. 2355 წლს „სტარგეიზერი“ პიკარის მეთაურობით ებრძოდა ფერენგებს. კაპიტანმა გამოიყენა მის მიერ შემუშავებული ტაქტიკა (რომელსაც მოგვიანებით უწოდეს „პიკარის მანევრი“). მოწინააღმდეგის ხომალდი განადგურდა, თუმცა „სტარგეიზერიც“ მძიმედ დაზიანდა და პიკარი იძულებული იყო დაეტოვებინა იგი. ამის გამო იგი გადასცეს ტრიბუნალს სადაც იგი გაამართლეს. 2364 წლის 14 თებერვალს პიკარი დაინიშნა „გალაქტიკის“ კლასის ახალი ხომალდის „ენტერპრაიზ D“-ს კაპიტნად. პირველივე მისიისას ხომალდი გადაეყერა უცნაური, ყოვლისშემძლე რასის ქიუს წარმომადგენელს, რომელიც მომავალშიც ხშირად ხვდება მათ. 2365 წელს ქიუმ მოუწყო „შეხვედრა“ ბორგებთან, რის შედეგადაც პიკარმა დაკარგა ეკიპაჟის 18 წევრი. ამ ფაქტმა დაანახა ვარსკვლავურ ფლოტს ბორგებისგან მომავალი საფრთხე. 2366 წლის ბილოს „ენტერპრაიზი“ შეეჩეხა დედამიწის მიმართულებით მოძრავ ბორგების კუბს. მათ გაიტაცეს კაპიტანი პიკარი და მოახდინეს მისი ასიმილირება (მიუერთეს იგი „კოლექტიურ გონებას“). მოგვიანებით ექიმმა ბევერლი კრაშერმა მოახერხა მისი განთავისუფლება. „ენტერპრაიზ D“-ს განადგურების შემდეგ (ვარსკვლავური გზა: თაობები), პიკარი გადადის ახალ ხომალდზე „ენტერპრაიზ E“ (ინგლ. USS Enterprise NCC-1701-E). ვარსკვლავური გზა პატრიკ სტიუარტი ვარსკვლავური გზა: შემდეგი თაობა ვარსკვლავური გზა: თაობები ვარსკვლავური გზა: პირველი კონტაქტი ვარსკვლავური გზა: აჯანყება ვარსკვლავური გზა: შურისგება ჟან-ლუკ პიკარი — კინოფილმების ინტერნეტ მონაცემთა ბაზა (ინგლისური) ჟან-ლუკ პიკარი საიტზე startrek.com memory-alpha.org ↑ http://en.memory-alpha.org/wiki/Jean-Luc_Picard ↑ 2.0 2.1 2.2 Okuda, Mike and Denise Okuda, with Debbie Mirek (1999). The Star Trek Encyclopedia. Pocket Books. ISBN 0-671-53609-5.
უკუდო ამფიბიები

უკუდო ამფიბიები (ლათ. Anura, Salientia) — ამფიბიათა რიგი. ზრდასრულ ასაკში აქვთ მოკლე სხეული, კარგად განვითარებული კიდურები. უკანა კიდურები წინაზე ბევრად გრძელია, კისერი არ არის გამოხატული, არც კუდი აქვთ. უმრავლესობა ხტომა-ხტომით მოძრაობს. ამფიბიების ყველაზე მაღალორგანიზებული წარმომადგენლები არიან. ბინადრობენ ძირითადად ხმელეთზე. რიგი აერთიანებს 2000-ზე მეტ სახეობას. პიპასებრთა ოჯახის წარმომადგენლები წყალში მუდამ არიან. გვხვდებიან მეხეური და მთხრელი ფორმები. ახასიათებთ მეტამორფოზი. გავრცელებული არიან ყველა კონტინენტზე (გარდა ანტარქტიდისა). საქართველოში გვხვდება მყვარისებრთა ოჯახიდან (pelobatidae) სირიული მყვარი (Pelobates syriacus), კავკასიური ჯვრიანა (Pelodytes caucasicus); ბაყაყისებრთა ოჯახიდან (raidae) ტბის ბაყაყი (rana ridibunda), მცირეაზიური ბაყაყი (rana macrocnemis), კავკასიური ბაყაყი (rana camerani), ჩვეულებრივი გომბეშო (Bufo bufo), მწვანე გომბეშო (bufo viridis). ყველაზე ფართოდ გავრცელებული და ყველაზე მრავალრიცხოვანია ტბის ბაყაყი და მწვანე გომბეშო. მუსხელიშვილი თ., ქართული საბჭოთა ენციკლოპედია, ტ. 10, თბ., 1986. — გვ. 132.
12 განრისხებული მამაკაცი (1957 წლის ფილმი)

„12 განრისხებული მამაკაცი” (ინგლ. 12 Angry Men) — 1957 წლის ამერიკული შავ-თეთრი ფილმი. ფილმში 12 ნაფიცი მსაჯული ცდილობს მიიღოს გადაწყვეტილება საქმის შესახებ, რომელშიც პატარა ბიჭს მკვლელობაში ედება ბრალი. ფილმის მთელი მოქმედება ნაფიც მსაჯულთა ოთახში ვითარდება. ყურადღება!  ქვემოთ მოყვანილია სიუჟეტის და/ან დასასრულის დეტალები. პუერტო-რიკოელი ახალგაზრდა ბრალდებულია დანით მამის მკვლელობაში. განაჩენი 12-მა ნაფიცმა მსაჯულმა ერთსულოვნად უნდა გამოიტანოს. კენჭისყრისას 11 მსაჯული ხმას აძლევს, რომ ბიჭი დამნაშავეა. მხოლოდ მე-8 მსაჯული არის წინააღმდეგი და ის სხვების გადარწმუნებას იწყებს. აღმოჩნდება, რომ ყველა მსაჯული საკუთარი პირადი ცრურწმენით მოქმედებდა. მე-3 მსაჯული საკუთარ ვაჟთანაა გაუცხოებული, მე-7 და მე-6 მსაჯულებს უცხოელების უნდობლობა აქვთ. მე-10 და მე-11 მსაჯულებს სახელმწიფო ბრალდების ბრმად სწამთ. მე-5 მსაჯულს საკუთარი ქუჩური წარსულისგან დისტანცირება უნდა. მე-12 მსაჯულს, რომელიც რეკლამის სფეროში მუშაობს, არაფრის სჯერა, რაც კომერციულად არ იყიდება. 1-ლი, მე-2 და მე-9 მსაჯულები უბრალოდ დინებას მიჰყვებიან. ცხელი დღე გვიან ღამემდე გრძელდება. მე-8 მსაჯული მოახერხებს სხვების გადარწმუნებას. ის აჩვენებს მსაჯულებს მკვლელობის იარაღის მსგავს დანას. ხელმეორე კენჭისყრისას ერთი მსაჯული შეიცვლის აზრს. მე-8 მსაჯული ნაკლებად დაინტერესებულ მსაჯულებს არ მისცემს Tic Tac Toe-ს თამაშის საშუალებას. მარტინ ბალსამი — პირველი მსაჯული, ჟიურის თავმჯდომარე, სკოლის ფეხბურთის კლუბის მწვრთნელის თანაშემწე ჯინ ფიდლერი — მეორე მსაჯული, ბანკის კლერკი ლი ჯ. კობი — მესამე მსაჯული, ბიზნესმენი ე. გ. მარშალი — მეოთხე მსაჯული, ბროკერი ჯეკ კლუგმანი — მეხუთე მსაჯული, პარამედიკოსი ედვარდ ბინსი — მეექვსე მსაჯული, სახლის მხატვარი ჯეკ უორდენი — მეშვიდე მსაჯული, გამყიდველი ჰენრი ფონდა — დეივისი, მერვე მსაჯული, არქიტექტორი ჯოზეფ სვინი — მაკკარდლი, მეცხრე მსაჯული ედ ბიგლი — მეათე მსაჯული, ავტოფარეხის მეპატრონე ჯორჯ ვოსკოვეცი — მეთერთმეტე მსაჯული, მესაათე რობერტ ვებერი — მეთორმეტე მსაჯული, აღმასრულებელი დირექტორი ოქროს დათვი ბაფტა საუკეთესო მსახიობი კაცისთვის მთავარ როლში: ჰენრი ფონდა შეგიძლიათ იხილოთ მედიაფაილები თემაზე „12 განრისხებული მამაკაცი (1957 წლის ფილმი)“ ვიკისაწყობში. „12 განრისხებული მამაკაცი“ — Rotten Tomatoes თან როზენბაუმის ესსე, Criterion Collection
უილიამ რაიკერი

უილიამ ტომას რაიკერი (ინგლ. William Thomas Riker) — „ვარსკვლავური გზის“ პერსონაჟი, პირველი ოფიცერი ხომალდზე „ენტერპრაიზი“. მონაწილეობს სერიალში ვარსკვლავური გზა: შემდეგი თაობა და მომდევნო ფილმებში (თაობები, პირველი კონტაქტი, აჯანყება, შურისგება). უილიამ რაიკერი დაიბადა 2335 წლის 19 აგვისტოს კაილ და ბეტი რაიკერების ოჯახში. 2350 წელს კაილ რაიკერმა მიატოვა ოჯახი. მოგვიანებით უილიამმა იპოვა მამა, თუმცა 2365 წლამდე ისინი არ ურთიერთობდნენ. 2353 წლს რაიკერი ჩაირიცხა ვარსკვლავური ფლოტის აკადემიაში, რომელიც დაამთავრა 2357. მისი პირველი დანიშნულება იყო ხომალდზე „პეგასი“ (ინგლ. USS Pegasus). მოგვიანებით იგი მსახურობდა პლანეტა „ბეტაზედზე“ სადაც მან გაიცნო დიანა ტროი. რაიკერი აგრეთვე მუშაობდა მეორე ოფიცრად ხომალდზე „პოწიომკინი“(ინგლ. USS Potemkin) და პირველ ოფიცრად ხომლდზე „ჰუდი“(ინგლ. USS Hood). 2364 წელს პირადი თხოვნით რაიკერი გადაიყვანეს ხომალდზე „ენტერპრაიზ D“ (ინგლ. Enterprise NCC-1701-D). ბორგების თავდასხმისას 2366-67 წლებში რაიკერი ასრულებდა კაპიტნის მოვალეობას (პიკარის დაბრუნებამდე). მოგვიანებით კაპიტან პიკართან ერთად გადავიდა ხომალდზე „ენტერპრაიზ-E“ (ინგლ. USS Enterprise NCC-1701-E). 2379 წელს რაიკერმა მიიღო ვარსკვლავური ფლოტის შეთავაზება და გახდა ხომალდ „ტიტანის“ კაპიტანი (ინგლ. USS Titan). ამავე წელს მან ცოლად შეირთო დიანა ტროი. ვარსკვლავური გზა ჯონათან ფრეიკსი ვარსკვლავური გზა: შემდეგი თაობა ვარსკვლავური გზა: თაობები ვარსკვლავური გზა: პირველი კონტაქტი ვარსკვლავური გზა: აჯანყება ვარსკვლავური გზა: შურისგება უილიამ რაიკერი — კინოფილმების ინტერნეტ მონაცემთა ბაზა (ინგლისური) უილიამ რაიკერი დაარქივებული 2010-06-28 საიტზე Wayback Machine. საიტზე startrek.com უილიამ რაიკერი საიტზე memory-alpha.org ↑ http://en.memory-alpha.org/wiki/William_Riker